BODOLAND रादाब: 22 अक्टबर: राजखान्थिखौ लानानै बिटिआरनि मावफुं सोद्रोमा राकेश ब्रह्मनि सायाव बिपिएफनि माखासे दैदेनगिरिफोरा बाथ्राजों सोंखारिनायखौ लानानै बिथांया बुंथियोदि आं राजखान्थिखौ गावनि थाखाय खालामनो फैयाखै, राजखान्थियारि फोथाराव थानानै रायजो राजानि जेंना-जेंसिफोरखौ फोजोबनो थाखायसो फैदों आरो गावनि माव बिबान समाव जेसेबां हायो रायजोनि जेंनाफोरखौ फोजोबगोन होनना बुंथिदों बिटिआरनि मावफुंगिरि सोद्रोमा राकेश ब्रह्मया । बेजों लोगोसेनो थांनाय बिपिएफ सोरखारा रायजो राजानि सायाव हाजार हाजार कौटि रांनि दाहार खालामलांनायखौ गोख्रों रावजों सोंखारिदों । मानोना बिथांमोनहा बेफोरबादि दाहार खालामना गालांनायनि थाखायनो UPPL सोरखारा माखासे जेंनायाव गोग्लैदों नाथाय बेफोर दाहारखौ फोजोबनानै रायजो राजानि थाखाय जौगालु खामानि मावनो गोबां बिथांखि लानायखौ फोरमायथिदों ।